Klub 27. Klub 27 () — 27 yoshida va aksariyat hollarda gʻalati hodisalar tufayli vafot etgan qoʻshiqchilarning birlashgan nomi. Klub 27ga kiritlgan qoʻshiqchilar. 7 musiqachidan iborat roʻyxatga birinchi boʻlib Robert Johnson kiritilgan. Keyinchalik Jimi Hendrix, Jim Morrison va Janis Joplin ushbu roʻyxatga qoʻshilgan. Ushbu klub paydo boʻlishining asosiy sababi sifatida ushbu qoʻshiqchilarning vafoti orasida 10 oygina farq boʻlganligi keltiriladi. Keyinchalik ushbu roʻyxatga Brayan Jons qoʻshilgan. Morrison va Jons bir kunda vafot etishgan edi, lekin 2 yillik farq bilan. Soʻngra klubga oʻz mashhurligi choʻqqisida, 1994-yilda oʻzini otib oʻldirgan Kurt Cobain qoʻshilgan. Britaniyalik qoʻshiqchi Amy Winehousening 2011-yilgi vafotidan soʻng koʻpgina nashriyotlar uni „Klub 27“ga kiritishgan. Tanqid. Kurt Cobainning biografi Charles Cross yozgan edi: „27 yoshida vafot etgan qoʻshiqchilar soni rostdan ham koʻp. Odam har doim va xohlagan vaqtida vafot etishi mumkin boʻlsada, 27 yoshda vafot etganlar soni oshib bormoqda“. Avstraliya texnika universiteti olimlari statistik analiz bilan „Klub 27“ni shubha ostiga olishmoqchi boʻlishgan. 1956-yildan 2007-yilgacha boʻlgan davrdagi xit-paradlarda yuqori oʻrinlarni olgan qoʻshiqchilarning hammasi haqida maʼlumotlarni oʻrganib shuni aniqlashdiki, qoʻshiqchilar aynan 27 yoshida eng koʻp vafot etishar ekan. Umuman olganda qoʻshiqchilar qolganlarga qaraganda erta vafot etishadi (asosan 40 yoshgacha). Olimlar 1970–1980-yillar oraligʻidagi yosh qoʻshiqchilar vafoti Britaniya alohisining oʻrtacha olamdan oʻtish koʻrsatkichidan 2–3 barorabar yuqori ekanligini aniqlashdi.